open-index/open-wikipedia-markdown huggingface dataset:
Lapsisotilaasta tohtoriksi

**Lapsisotilaasta tohtoriksi** on kotimainen dokumenttielokuva, joka kertoo sierraleonelaisen tutkija Paul Banguran tarinan siitä, miten hän päätyi sissien kaappaamaksi lapsisotilaaksi 11 kuukaudeksi ja paettuaan päätti opiskella mahdollisimman pitkälle. Päätös toi hänet monenlaisten vaiheiden kautta Eurooppaan ja lopulta hän väitteli tohtoriksi Helsingin yliopiston Lammin biologisella asemalla helmikuun lopussa 2025.

Elokuvan teemoja ovat kv. taustaisen tutkijan arki Suomessa, tutkimusrahoituksen sirpaleisuus, kehitysmaiden ruokaturva, ryöstökalastus, kalanviljely, perhe, sota, rakkaus ja arvot. 
*Lapsisotilaasta tohtoriksi* on Päivi Kapiainen-Heiskasen seitsemäs dokumenttielokuva, jonka hän käsikirjoitti, ohjasi ja tuotti. 

Filmin kuvasi ja editoi mikkeliläinen pitkän linjan Harri Räisä, joka on editoinut myös aiemmat kuusi Kapiainen-Heiskasen ohjaamaa dokumenttielokuvaa. Filmiä kuvasivat Harri Räisä, Adam Bellgrau ja Päivi Kapiainen-Heiskanen. Kuvituskuvaa saatiin lisäksi arkistoista ja Paul Banguran verkostoilta. Sierra Leonen sisällissodan kuvitukseen on työstetty AI-avusteista animaatiota. Musiikin dokumenttielokuvaan on tehnyt savonlinnalaismuusikko Mika Saimaanjärvi ja filmin ruututekstitykset teki Pekka de Groot

Elokuvaa kuvattiin Helsingin yliopiston Lammin biologisella asemalla . Lisäksi hyödynnettiin arkistomateriaalia ja AI-avusteisesti luotua animaatiota.  

Elokuvan ennakkoesitykset järjestettiin Lammin biologisella asemalla, Iäni taiteelle -festivaalilla Savonlinnassa ja Suomen tiedetoimittajain liiton jäsenille verkon välityksellä. 

Kansainvälisillä filmifestivaaleilla filmi on nähty muun muassa  Africa Films for Impact -filmifestivaalilla Nigerian Abujassa lokakuussa 2025 , New Yorkissa Raw Science -filmifestivaalilla, missä filmi sai kunniamaininnan lokakuussa 2025 ja bangladeshiläisellä Dhakan kv. filmifestivaalilla tammikuussa 2026 . 

Filmi on ladattu filmfreeway ja vimeo -alustoilla traileri.   

## Lähteet

												
## Aiheesta muualla
* Paul Banguran väitös Lammilla helmikuussa 2025
* Lammin biologisen aseman ennakkoesityksestä Helsingin yliopiston sivuilla
* Raw Science Film Festival 
* African premiere at Africa Films for Impact. Abuja, Nigeria. Suomen suurlähetystön Instagram-sivu
* Iäni taiteelle -festivaalin ohjelma lauantaina 29.11.2025 Savonlinnassa
* Dhaka international film festival 2026 / Women Filmmakers Section
Tim Wright (insinööri)

**Tim Wright** on brittiläinen Aston Martin Formula 1 -tallin insinööri. Hän on toiminut suorituskykyjohtajan sijaisena ja radanvarsitukipäällikkönä vuodesta 2020 lähtien.

## Ura
Wright suoritti autotekniikan kurssin Loughborough'n yliopistossa vuonna 2000. Hän aloitti ammattiuransa suorituskykyinsinöörinä Formula 3000 -sarjassa Team Astromegalla josta siirtyi GP2-luokkaan. Sen jälkeen hän liittyi Formula 1 -sarjaan Toyotalle vuonna 2008 osana testitiimiä. Vuoona 2010 hän siirtyi Lotukselle, jossa hän työskenteli siellä aluksi suorituskykyinsinöörinä, ja sitten vuoden 2012 Singaporen GP:stä alkaen, silloinen Caterham-tiimi nimitti hänet Vitali Petrovin kilpailuinsinööriksi. Vuodet 2013–2014 hän toimi Charles Picin ja Kamui Kobayashin kilpailuinsinöörinä. Vuodet 2015–2019 hän toimi Force Indialla Sergio Pérezin kilpailuinsinöörinä, jonka jälkeen vuonna 2021 Aston Martinilla Sebastian Vettelin kilpailuinsinöörinä.

## Lähteet
Tim Wright

**Tim Wright** -nimisiä henkilöitä ovat:

* Tim Wright (s. 1990), amerikkalaisen jalkapallon sisempi laitahyökkääjä
* Tim Wright (1952–2013), yhdysvaltalainen basisti Pere Ubusta ja DNA:sta
* Tim Wright (s. 1949), brittiläinen entinen Formula 1 -insinööri
* Tim Wright, brittiläinen Aston Martin Formula 1 -tallin insinööri
* Tim Wright, englantilainen muusikko ja levyttävä artisti
* Tim Wright (s. 1973), australialainen kevytsoutaja
* Tim Wright (s. 1967), joka tunnetaan myös nimellä CoLD SToRAGE, walesilainen videopelien säveltäjä
* Tim Wright, rock-yhtye Primusin varhainen kitaristi
* Tim Wright, yhdysvaltalainen curlingpelaaja

## Katso myös
* Timothy Wright (1947–2009), yhdysvaltalainen gospel-laulaja
Ian Wright (insinööri)

**Ian Wright** on brittiläinen insinööri, joka on työskennellyt useissa Formula 1 -talleissa.

## Ura
Wright aloitti työskentelyn Formula 1:ssä 1990-luvun lopulla BAR-tallin insinöörinä. Hän pysyi tiimissä sen jälkeen, talli nimettiin uudelleen Hondaksi vuonna 2006 ja sitten Brawn GP:ksi vuonna 2009. Wrightista tuli suunnitteluohjelmistojen johtaja, kun Mercedes-Benz otti tallin haltuunsa, mutta jätti tallin kesällä 2014 siirtyäkseen Formula 1:n ulkopuoliseen työhön Yhdysvaltoihin. Heinäkuun alussa 2017 ilmoitettiin, että Sauber oli palkannut Wrightin, joka oli jo aloittanut työskentelyn tiimin kanssa sen uutena suorituskykyjohtajana, uutena vahvistuksena kauden 2017 loppuajaksi.

## Lähteet
Laura Müller (insinööri)

**Laura Müller** on saksalainen Haasin Formula 1 -tallin insinööri. Vuodesta 2025 lähtien Müller on toiminut Esteban Oconin kilpailuinsinöörinä, ja hänestä tuli ensimmäinen nainen, joka on toiminut tässä tehtävässä kokopäiväisesti Formula 1:n historiassa.

## Lähteet
Laura Müller

**Laura Müller** -nimisiä henkilöitä ovat:

* Laura Müller, saksalainen pikajuoksija
* Laura Müller, chileläinen maahockeypelaaja
* Laura Müller, saksalainen Formula 1 -insinööri
* Laura Taleb Muller, algerialainen jalkapalloilija
Dave Stubbs

**Dave Stubbs** (s. 1956 tai 1957) on brittiläinen Techeetah Formula E -tallin tallipäällikkö.

## Ura
Stubbs aloitti työskentelyn Williamsilla vuonna 1978. Tultuaan tallipäälliköksi vuonna 1985 hän työskenteli lyhyen aikaa Brabhamilla vuonna 1989, ennen kuin liittyi Paul Stewart Racing -tiimiin, jossa hän työskenteli pääasiassa Formula 3000 -sarjassa ennen siirtymistään Stewartin perheen kanssa F1-sarjaan vuonna 1997. Hän pysyi tiimissä Jaguarin ostettua sen ja oli myös osa Milton Keynesissä sijaitsevan tiimin kokoonpanoa, kun Red Bull otti sen haltuunsa vuonna 2005. Stubbs työskenteli myös A1 Grand Prix -sarjan Hollannin-joukkueessa ennen liittymistään Status GP:hen. Vuonna 2016 hänestä tuli Techeetah Formula E -tallin tallipäällikkö.

## Lähteet

## Aiheesta muualla
* GrandPrix.com
Aljamain Sterling

**Aljamain Antoine Sterling** (s. 31. heinäkuuta 1989) on yhdysvaltalainen vapaaottelija, joka ottelee UFC:ssä. Sterling on kääpiösarjan entinen mestari. Sterling ottelee nykyään höyhensarjassa.

## Ammattilaisottelut

## Lähteet

### Viitteet
John Healey

**John Healey** (s. 13. helmikuuta 1960 Wakefield, West Yorkshire) on brittiläinen poliitikko. Hän on toiminut Britannian työväenpuolueen parlamenttiedustajana vuodesta 1997 ja puolustusministerinä 5. heinäkuuta 2024 lähtien. Tätä aemmin hänellä on ollut useita eri ministerirooleja vuosina 2001–2010.

## Lähteet

## Aiheesta muualla

* Poliitikon kotisivut  (johnhealeymp.co.uk)
Charles Cross

**Charles Ellis Cross** (s. 25. marraskuuta 2000 Laurel, Mississippi, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on uloin hyökkäyksen linjamies. Cross edustaa NFL-joukkue Seattle Seahawksia. Ennen NFL-uraansa hän edusti Mississippin osavaltionyliopiston joukkuetta. Seahawks varasi hänet ensimmäisellä kierroksella yhdeksännellä varausvuorolla .   

Kesäkuussa 2022 Cross teki Seahawksin kanssa 21,384 miljoonan dollarin arvoisen tulokassopimuksen. Sopimus sisälsi 12,73 miljoonan dollarin arvoisen allekirjoituspalkkion.  Huhtikuussa 2025 Seahawks käytti viidennen vuoden option Crossin sopimuksesta.   Tammikuussa 2026 Crozs teki Seahawksin kanssa nelivuotisen ja yhteensä 104,4 miljoonan dollarin arvoisen jatkosopimuksen. Sopimuksen arvosta 75 miljoonan dollarin arvoinen osuus on taattua rahaa.

Cross on pelannut 62 NFL:n runkosarjan ottelua. Näissä otteluissa hänellä on yksi rähmäyksen palautus. Cross on pelannut kolme NFL:n pudotuspelien ottelua ilman tilastomerkintöjä. 

## Huomautukset

## Lähteet
Leena Gade

**Leena Gade** (s. 1975/1976 Perivale, Yhdistynyt kuningaskunta) on brittiläinen moottoriurheiluinsinööri, joka on toiminut pääinsinöörinä FIA WEC ja IndyCar-sarjoissa. Vuonna 2011 hänestä tuli ensimmäinen naispuolinen kilpainsinööri, joka voitti Le Mansin 24 tunnin kilpailun. Vuonna 2012 hän voitti FIA:n WEC-sarjan "Vuoden mies" -palkinnon ja C&R Racing Woman in Technology -palkinnon. Hän on myös FIA:n moottoriurheilun naisten komission lähettiläs.

## Lähteet
Carlos Moedas

** Carlos Manuel Félix Moedas**	(s. 10. elokuuta 1970) on portugalilainen yrittäjä ja poliitikko, joka on toiminut Lissabonin pormestarina vuodesta 2021 lähtien. Hän on aiemmin toiminut kansanedustajana, valtiosihteerinä ja EU-komissaarina.

Moedasilla on MBA-tutkinto Harvard Business Schoolista Yhdysvalloissa ja rakennustekniikan tutkinto Instituto Superior Técnico de Lisboasta. Moedas suoritti viimeisen opintovuotensa École nationale des ponts et chaussées’ssa Pariisissa.

1990-luvulla Moedas työskenteli insinöörinä Suez-Lyonnaise des Eaux -konsernissa Ranskassa. Hän johti perustamaansa sijoitusyhtiötä Crimson Investment Managementia vuosina 2008–2011 työskenneltyään aiemmin portugalilaisessa kiinteistöyhtiössä ja neljä vuotta fuusioiden ja yritysostojen parissa Goldman Sachs -investointipankissa Lontoossa.  

Moedas toimi vuonna 2021 kansanedustajana tasavallan kokouksessa ja vuosina 2011–2014 Portugalin pääministerin valtiosihteerinä, joka vastasi Portugalin sopeutusohjelmasta.  Hän oli tutkimus-, tiede- ja innovointiasioista vastaava EU-komissaari Junckerin komissiossa 2014–2019.

Vuonna 2021 Moedas valittiin Lissabonin pormestariksi. Vuonna 2025 hänet valittiin jatkokaudelle.

## Lähteet
Säännöllisen seitsenkulmion konstruoimisesta

**Säännöllisen seitsenkulmion konstruoimisesta** (, ”Ympyrän jakaminen seitsemään yhtä suureen osaan”) on Arkhimedeen nimiin laitettu antiikin kreikkalainen matemaattinen teos, joka on säilynyt vain arabiankielisenä käännöksenä.

## Historia

Arkhimedes eli ja kirjoitti hellenistisellä kaudella 200-luvulla eaa. Teoksen *Säännöllisen seitsenkulmion konstruoimisesta* kreikankielinen alkuteksti on kadonnut. Ennen tätä Thabit ibn Qurra teki siitä arabiankielisen käännöksen 800-luvulla. Teos on säilynyt nykyaikaan vain tämän käännöksen kautta, samoin kuin teos *[[Lemmojen kirja]]*. Teos vaikuttaa olevan todellisuudessa yhdistelmä useista Arkhimedeen tai hänen nimiinsä laitetuista tutkielmista.

## Sisältö

Tutkielma koostuu 18 propositiosta. Propositiot 1–14 käsittelevät suorakulmaisten kolmioiden ominaisuuksia. Propositiot 15 ja 16 todistavat teoreeman, joka on yhtäpitävä kaavan 2R^2 = RCh(180^\circ - \alpha) + Ch (\tfrac{\alpha}{2})^2, kun 0  kanssa; tässä kaavassa Ch(\gamma) tarkoittaa kaaren \gamma jännettä ympyrässä, jonka säde on R. Nykyisten trigonometristen funktioiden avulla ilmaistuna jänteen pituus Ch(\gamma) on  2R \sin{\frac{\gamma}{2}}, joten niiden avulla tämä kaava voidaan esittää myös muodossa 1=\cos\frac{\alpha}{2}+2\sin^2\frac{\alpha}{4} (koska \cos{\alpha} = \sin{90^\circ - \alpha}).

Vain propositiot 17 ja 18 käsittelevät teoksen nimen mukaisesti ympyrän jakamista seitsemään yhtäsuureen osaan. On arveltu, että ainakin ne ovat (jos mikään osa teoksesta) varmimmin peräisin Arkhimedeelta itseltään.

## Lähteet
The Voice of Finland (15. tuotantokausi)

**[[The Voice of Finland|The Voice of Finlandin]] viidestoista tuotantokausi** alkoi 23. tammikuuta 2026. Edelliseltä kaudelta tähtivalmentajina jatkoivat Arttu Wiskari, Sanni ja Elastinen, ja uudeksi valmentajaksi tuli Jenni Vartiainen. Ohjelman juontajina toimivat Heikki Paasonen ja Jaana Pelkonen.

Kausi koostuu neljästä eri vaiheesta; Ääni ratkaisee, Kaksintaistelut, Knockout sekä livelähetykset.

## Ääni ratkaisee
Tällä kaudella Ääni ratkaisee -vaiheesta kunkin valmentajan joukkueeseen pääsi lähtökohtaisesti 14 kilpailijaa, mutta valmentajilla oli mahdollisuus ottaa joukkueeseensa 15. laulaja.

;Selitykset

### Jakso 1 (23.1.2026)

### Jakso 2 (25.1.2026)

### Jakso 3 (30.1.2026)

### Jakso 4 (1.2.2026)

### Jakso 5 (6.2.2026)

### Jakso 6 (8.2.2026)

### Jakso 7 (13.2.2026)

### Jakso 8 (15.2.2026)

### Jakso 9 (20.2.2026)

### Jakso 10 (22.2.2026)

### Jakso 11 (27.2.2026)

### Jakso 12 (1.3.2026)

## Kaksintaistelut
Kaksintaisteluissa tähtivalmentajien mukana olivat apuvalmentajat; Artun apuvalmentajana toimi Tuure Kilpeläinen, Sannin apuvalmentajana Mirella, Jennin apuvalmentajana Vesta sekä Elastisen apuvalmentajana Ares.

Valmentajien oli mahdollista kaapata kaksi hävinnyttä kilpailijaa toisesta joukkueesta. Jos valmentaja kaappasi useamman kuin kaksi kilpailijaa, hän joutui pudottamaan toisen sillä hetkellä kaappaamistansa kilpailijoista.

;Selitykset

### Jakso 13 (6.3.2026)

### Jakso 14 (8.3.2026)

### Jakso 15 (13.3.2026)

### Jakso 16 (15.3.2026)

## Knockout
;Selitykset

### Jakso 17 (20.3.2026)

### Jakso 18 (22.3.2026)

### Jakso 19 (27.3.2026)

### Jakso 20 (29.3.2026)

## Katsojaluvut

1 Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.

2 Keskikatsojamäärä televisiossa jakson ensiesityspäivänä.

## Huomioita

## Lähteet
Chrístos Stylianídis

**Chrístos Stylianídis** (; s. 26. kesäkuuta 1958, Nikosia) on kyproslainen poliitikko. Hän on istunut kansanedustajana Kreikan parlamentissa kesäkuusta 2023 lähtien. Hän on toiminut Kreikan meri- ja saaristoministerinä (2023–2025) sekä Kreikan ilmastokriisi- ja pelastuspalveluministerinä (2021–2023). Hän oli Kyproksen EU-komissaari Junckerin komissiossa 2014–2019, erityisalanaan humanitaarinen apu ja kriisinhallinta.

Komission valintaan liittyvässä  kuulemistilaisuudessaan syyskuussa 2014 hän sanoi: ”Tiedän, mitä tarkoittaa olla konfliktitilanteessa, olla ilman suojaa, olla vailla perustarpeita, elää pelossa ja menettää ihmisarvonsa.” Hän kasvoi Nikosian vanhassa kaupungissa lähellä vihreää linjaa, jolla kaupunki jaettiin kahtia Turkin ja Kreikan välillä vuonna 1974.

Stylianídis työskenteli hammaskirurgina ennen politiikkaan siirtymistään. Hänen puolueensa on keskustaoikeistolainen DISY, koska se suhtautuu Kyproksen yhdistämiseen sovittelevammin.
Vuosina 1998–1999 ja 2013–2014 hän toimi hallituksen tiedottajana, joka oli yksi Kyproksen poliittisen järjestelmän vaikutusvaltaisimmista tehtävistä, ja hän sai maineen maltillisena ja pragmaattisena hahmona. Vakavana eurooppalaismielisenä hän kannatti Kyproksen liittymistä Euroopan unioniin jo 1990-luvun puolivälissä. Samoin hän tuki Yhdistyneiden kansakuntien välittämää kiistanalaista Kyproksen suunnitelmaa, joka tunnetaan nimellä Annanin suunnitelma. Siinä vaadittiin saaren jaon lopettamista ja sen kahden riitelevän yhteisön yhdistämistä kaksialueiseksi ja kaksiyhteisöiseksi liittovaltioksi – vuoden 2004 kansanäänestyksessä suunnitelman hyväksyi enemmistö kyproksenturkkilaisista, mutta kyproksenkreikkalaiset hylkäsivät sen ylivoimaisesti.

## Lähteet
Markus Schäfer

**Markus Schäfer** (s. 11. toukokuuta 1965) on saksalainen johtaja ja Mercedes-Benz Group AG:n johtokunnan jäsen, vastuu-alueenaan kehitys- ja osto-osastoista.

Heinäkuussa 2019 hänet nimitettiin Mercedes-Benz Grand Prix Ltd:n hallintoneuvoston puheenjohtajaksi. Kyseinen talli operoi Mercedeksen Formula 1 -tallia. Hän seurasi tehtävässä Niki Laudaa.

## Lähteet
Pavel Koledov

**Pavel Koledov** (; s. 20. syyskuuta 1994 Atšinsk, Venäjä) on venäläinen jääkiekkoilija. Koledov edustaa KHL:ssä pelaavaa SKA Pietarin joukkuetta. Hänellä on sopimus joukkueen kanssa kauden 2025–2026 loppuun saakka. Koledov on edustanut KHL:ssä myös kasvattajaseueuransa HK Sibir Novosibirskin, Lokomotiv Jaroslavlin, HK Sotšin, Salavat Julajev Ufan, Avangard Omskin ja Admiral Vladivostokin joukkueita. Hänen pelipaikkansa on puolustaja ja hänen kätisyytensä on oikea. 

Koledov on pelannut 631 KHL:n runkosarjan ottelua. Näissä otteluissa hän on tehnyt 41 maalia ja 94 syöttöä eli yhteensä 135 tehopistettä. Koledov on pelannut 89 KHL:n pudotuspelien ottelua. Näissä otteluissa hän on tehnyt yhden maalia ja seitsemän syöttöä eli yhteemsä kahdeksan tehopistettä. 

## Huomautukset

## Lähteet
International Council of Christian Churches

**International Council of Christian Churches** (lyh. **ICCC**) on kansainvälinen fundamentalistinen ja separatististen kirkkojen järjestö. Järjestö on perustettu vuonna 1948.

Amerikassa suuri osa ICCC:n viestistä leviää sen tytäryhteisön, American Council of Christian Churchesin, sekä Carl McIntiren kansallisen radio-ohjelman, *Twentieth Century Reformation Hour* -ohjelman, ja sanomalehden, *[[Christian Beacon]]*in, kautta. Vuonna 1987 ICCC:llä oli 424 kirkkokuntaa yhdeksässätoista maassa.

## Historia
Toisen maailmansodan jälkeen monet konservatiiviset protestantit olivat huolissaan siitä, mitä he pitivät kasvavana luopumisena Amerikan päälinjan kirkoissa. Näiden joukossa oli Carl McIntire Bible Presbyterian Churchin jäsen Collingswoodista, New Jerseystä. Elokuussa 1948 hän perusti ICCC:n vastatakseen ekumenian vaikutukseen. Ensimmäinen kokous pidettiin Amsterdamissa juuri ennen Kirkkojen maailmanneuvoston perustavaa kokousta samassa kaupungissa.

Ensimmäisessä kokouksessa hyväksytyssä päätöslauselmassa ICCC:n tarkoituksena oli "protestoida modernismin oppeja vastaan" ja julistaa uskon reformaation oppeja. Väite oli, että Kirkkojen maailmanneuvosto tuki roomalaiskatolisen ja ortodoksisten kirkkojen hyväksymistä ja kannatti "radikaalia pasifismia superkirkon luomisen tiellä".

## Organisaatio ja hallinto
ICCC:ssä on kahdenlaisia jäsenyyksiä. Toinen on kansallisten kirkkokuntien tai kirkkojen liittojen jäsenyys. Toinen on neuvonantava jäsenyys (ilman äänioikeutta) paikallisille kirkoille, jotka eivät kuulu mihinkään neuvostoon liittyneeseen kirkkokuntaan. Lisäksi jäsenyys on mahdollinen myös lähetysseuroille, raamattuliitoille ja kouluille. Mikään Kirkkojen maailmanneuvostoon kuuluva ryhmä ei voi olla ICCC:n jäsen. Vähintään viiden vuoden välein pidetään täysistunto.

Neuvoston lähetystyön haara tunnetaan nimellä The Associated Missions (TAM). ICCC toimii myös International Christian Relief -järjestön kautta, ja sen nuorisoliike International Christian Youth tarjoaa erillisvaihtoehdon ekumeenisille ohjelmille.

## Lähteet
Greg Baker

**Greg Baker** on brittiläinen moottoriurheilumekaanikko. Baker on toiminut päämekaanikkona Formula 1 -sarjassa Arrowsilla, Renaultilla ja Lotuksella.

## Ura
Bakerin tie alkoi 17-vuotiaana, kun hän aloitti viisivuotisen mekaanikon oppisopimuskoulutuksen työskennellessään autotallissa kotimaassaan Cheshiressä. Moottoriurheiluuransa hän aloitti Tom Walkinshaw Racingillä työskennellen Jaguar Group C -urheiluautojen kakkosmekaanikkona vuosina 1990–1992.

Vuonna 1992 hän siirtyi Prodrive Engineeringille kahdeksi vuodeksi ja sitten jälleen Schubel Engineeringille yhdeksi kaudeksi ennen liittymistään Williams Touring Car Engineering vakioautotiimiin vuonna 1995, jossa hän oli ykkösmekaanikko kaksinkertaisen mestarin Alain Menun autossa.

Vuonna 1997 Baker siirtyi Formula 1 -sarjaan Arrowsille, jossa hän toimi aluksi testitiimin mekaanikkona, ja siirtyi sitten kilpatiimiin, jossa hän toimi Damon Hillin auton etupään mekaanikkona yhden kauden ajan. Hänet ylennettiin Mika Salon ykkösmekaanikoksi vuonna 1998 ja Toranosuke Takagin vuonna 1999, ja vuonna 2000 Jos Verstappenin ykkösmekaanikoksi. Vuonna 2002 Baker siirtyi Renaultille, jossa hän voitti kaksi maailmanmestaruutta Fernando Alonson kanssa ja tallin muututtua Lotukseksi hän toimi päämekaanikkona työskennellen toisen entisen maailmanmestarin, Kimi Räikkösen kanssa.

Baker lopetti työt Renaultilla 2016 Saksan GP:n jälkeen, jääden sivuun ollakseen perheensä parissa.

## Lähteet
Dave O’Neill

**Dave O’Neill** on brittiläinen moottoriurheilujohtaja. O’Neill on toiminut Juncos Hollinger Racingin InndyCar-tallin tallipäällikkönä vuodesta 2024 lähtien.

## Ura
O’Neill aloitti uransa Jordanin tallipäällikkönä vuosina 1998–2004. Hän oli myös uuden A1 Grand Prix -sarjan tekninen koordinaattori ja yksi luokan perustajista. Tänä aikana hän toimi myös A1GP:n irlannin tallipäällikkönä voittaen mestaruuteen neljännellä kaudella 2008–2009. Hän työskenteli tiimimanagerina Virgin ja Marussia -talleissa vuosina 2010–2014. Vuonna 2015 hän liittyi Haasille, jossa hän vastaa tiimin henkilöstön kokoamisesta, tarvittavien laitteiden ja infrastruktuurin hankkimisesta sekä yhteistyöstä auton luomiseen tarvittavien kumppaneiden kanssa.

## Lähteet
Maryn piirikunta

**Maryn piirikunta** () on hallintoalue Maryn maakunnassa Turkmenistanissa. Sen keskus on Saparmyrat Türkmenbaşyn taajama. Vuoden 2022 väestönlaskennan mukaan piirikunnassa oli 173&nbsp;140 asukasta.

Piirikuntaan kuuluvat Peşanalyn ja Saparmyrat Türkmenbaşyn taajamat sekä Abadanlykin, Adalatin, Ak altynin, Akmyrat Hümmedowin, Akybaýn, A. Mämmedowan, Aşgabatin, Atabaýewin, Babasaryin, Diýarin, Jemgyýetin, M. Lorsyn, Peşanalyn, Ruhubelentin, Türkmen ýolyn ja Täzegüýçin kyläneuvostot (*geňeşlik*). Kyliä on yhteensä 28. Kaupunkiväestön osuus on 8,2 prosenttia.

Piirikunta sijaitsee Murgabin keidasalueella Maryn kaupungin ympäristössä. Sen kautta kulkevat Aşgabatin, Maryn ja Türkmenabatin välinen maantie ja rautatie, joista haarautuvat yhteydet Serhetabatiin. Pääelinkeinot ovat puuvillan, viljan ja vihannesten viljely sekä nautakarjan ja lampaiden kasvatus. Saparmyrat Türkmenbaşyssa toimii sähkövoimalaitos, lannoite- ja sokeritehdas ja Peşanalyssa maatalouskoneiden korjauspaja ja tiilitehdas.

## Lähteet
Petrus Malmberg

**Petrus Malmberg** (7. helmikuuta 1653 Stora Malm – 13. helmikuuta 1710) oli ruotsalainen teologi ja pappi, joka toimi leskikuningatar Hedvig Eleonooran hovisaarnaajana vuodesta 1687 ja Tukholman Katariinan seurakunnan kirkkoherrana vuodesta 1696. Malmberg oli vuodesta 1704 Kaarle XII:n joukkojen kenttäpappina suuressa Pohjan sodassa, ja 1708 hänet nimitettiin Västeråsin hiippakunnan piispaksi. Malmberg ei kuitenkaan ehtinyt astua toimeensa, koska hän ei voinut yksin matkustaa rintamalta Ruotsiin. Hän kuoli kaksi vuotta myöhemmin Osmanien valtakunnan Benderissä nykyisen Moldovan alueella, missä ruotsalaiset pakoilivat venäläisiä.
## Lähteet
Astrid Assefa

**Astrid Margaretha Assefa** (synt. **Engelbrektsson**; s. 7. helmikuuta 1953 Arvika) on ruotsalainen näyttelijä, ohjaaja ja teatterinjohtaja. Hän kävi teatterikorkeakoulun Göteborgissa.

Assefa varttui Värmlannissa. Hänen isänsä on kotoisin Etiopiasta.
## Lähteet

## Aiheesta muualla
Assefa

**Assefa** on seuraavien henkilöiden nimi:

## Sukunimenä
* Abdissa Assefa (s. 1973), suomalainen rumpali
* Astrid Assefa (s. 1953), ruotsalainen näyttelijä ja teatteriohjaaja
* Sofia Assefa (s. 1987), etiopialainen estejuoksija
* Tigst Assefa (s. 1996), etiopialainen kestävyys- ja keskimatkojen juoksija

## Etunimenä
* Assefa Mezgebu (s. 1978), etiopialainen kestävyysjuoksija
Nils Lövgren

**Nils Lövgren** (29. maaliskuuta 1852 Kila – 7. helmikuuta 1920 Västerås) oli ruotsalainen opettaja ja pappi, joka toimi Västeråsin hiippakunnan piispana vuosina 1900–1920.
## Lähteet

## Aiheesta muualla
Carl Hagman

**Carl ”Calle” Arvid Walfrid Hagman** (12. lokakuuta 1890 Tukholma – 7. helmikuuta 1949 Tukholma) oli ruotsalainen näyttelijä. Hän kuului 1920- ja 1930-luvuilla Karl Gerhardin revyyseurueeseen. Sooloartistina Hagman käytti taiteilijanimeä **Quarl**.
## Lähteet

## Aiheesta muualla
Sakarçägen piirikunta

**Sakarçägen piirikunta** () on hallintoalue Maryn maakunnassa Turkmenistanissa. Sen keskus on Sakarçägen kaupunki. Vuoden 2022 väestönlaskennan mukaan piirikunnassa oli 196&nbsp;202 asukasta.

Piirikuntaan kuuluvat Sakarçägen kaupunki sekä Agzybirin, Akýapin, Bereketin, Çaşgynin, Çerkezkölin, Daýhanin, D. Sähedowin, Garaýapin, Gorgangalan, Gülüstanin, Gumgüzerin, Gyzylgumin, Görelden, Hojadepen, Keseýapin, Sakarçägen, Soltanyzin ja Söýünsaryn kyläneuvostot (*geňeşlik*). Şatlykin kaupunki, Döwletli zamanin ja Parahatin taajamat sekä Altyn zamanin, Gökhanin, Merdanan ja Ýyldyzhanin kyläneuvostot liitettiin uudelleen perustettuun Oguzhanin piirikuntaan vuonna 2025.

Murgabin keidasalueen luoteisosassa ja Karakumin aavikolla sijaitsevan piirikunnan pääelinkeinot ovat puuvillan ja viljan viljely, nautakarjan, kamelien ja lampaiden kasvatus sekä silkinviljely. Siellä toimii puuvillakehräämö.

## Lähteet
Türkmengalan piirikunta

**Türkmengalan piirikunta** () on hallintoalue Maryn maakunnassa Turkmenistanissa. Sen keskus on Türkmengalan kaupunki. Vuoden 2022 väestönlaskennan mukaan piirikunnassa oli 124&nbsp;642 asukasta.

Piirikuntaan kuuluvat Türkmengalan kaupunki, Zähmetin taajama sekä Gatlalyn, Hasylin, Keminen, Magtymgulyn, Rehnetin, Serdarýapin, Seýitnazar Seýdin, Soltanýapin, Täzedaýhanin, Täzedünýän, Täzeýolin ja Zähmetin kyläneuvostot (*geňeşlik*). Kyliä on yhteensä 41. Kaupunkiväestön osuus on 16,5 prosenttia.

Piirikunta sijaitsee Murgabin keidasalueen kaakkoisosassa. Se saa osan käyttövedestään Karakumin kanavasta. Maatalous on erikoistunut puuvillan, viljan ja hedelmien viljelyyn, karjanhoitoon ja silkinviljelyyn. Türkmengalan kaupungissa toimii tekstiili- ja elintarviketeollisuutta sekä putkitehdas. Zähmetissä on tavarasatama ja rautatieasema.

## Lähteet
Harri Westermarck

**Harri Westermarck** (26. huhtikuuta 1942 Helsinki – 30. marraskuuta 2022 Vantaa) oli suomalainen neuvontaopin professori.

Harri Westermarckin vanhemmat olivat professori, akateemikko Nils Westermarck ja Helmi Tuulikki Haverinen. Hänen veljensä oli professori Elias Westermarck ja puolisonsa vuodesta 1968 Anneli Huomanen. Harri Westermarck tuli ylioppilaaksi Munkkiniemen yhteiskoulusta 1961 ja valmistui Helsingin yliopistosta maatalous- ja metsätieteiden kandidaatiksi 1967 ja lisensiaatiksi 1969 ja väitteli siellä maatalous- ja metsätieteiden tohtoriksi 1973. Jatko-opintoja hän harjoitti Iowan osavaltionyliopistossa 1968–1969. 

Westermarck oli Valtion maatalous-metsätieteellisen toimikunnan tutkimusassistentti 1967–1968 ja Helsingin yliopistossa maatalouspolitiikan laitoksen assistentti 1967–1969, tiedotusopin ja täydennyskoulutuskeskuksen assistentti 1969–1970 ja koulutusjohtaja 1971–1990 ja neuvontaopin vt. apulaisprofessori 1974–1976 ja apulaisprofessori ja professori 1976–2010. Hänellä oli myös useita kotimaisia ja kansainvälisiä asiantuntija- ja luottamustehtäviä.

## Lähteet
Sander Eitrem

**Sander Mølstad Eitrem** (s. 12. helmikuuta 2002) on norjalainen pikaluistelija. Hän on olympiavoittaja, maailman- ja Euroopan-mestari sekä 5&nbsp;000&nbsp;metrin maailmanennätyksen haltija.

Eitrem sijoittui yleisluistelun MM-kilpailuissa viidenneksi Hamarssa 2022. Hän saavutti yleisluistelun EM-hopeaa samassa kaupungissa 2023. Saman vuoden matkakohtaisissa MM-kilpailuissa Heerenveenissä hän oli 1&nbsp;500&nbsp;metrillä viides. Vuoden 2024 Heerenveenin matkakohtaisissa EM-kilpailuissa hän saavutti kultaa joukkuetakaa-ajossa ja pronssia 5&nbsp;000&nbsp;metrillä sekä oli neljäs 1&nbsp;500&nbsp;metrillä. Saman vuoden MM-kilpailuissa Calgaryssa hän saavutti hopeaa joukkuetakaa-ajossa ja pronssia 5&nbsp;000&nbsp;metrillä sekä oli kuudes 10&nbsp;000&nbsp;metrillä ja yhdeksäs 1&nbsp;500&nbsp;metrillä. Inzellin yleisluistelun MM-kilpailuissa hän oli neljäs.

Eitrem voitti yleisluistelun Euroopan-mestaruuden Heerenveenissä 2025. Saman vuoden Hamarin matkakohtaisissa MM-kilpailuissa hän saavutti kultaa 5&nbsp;000&nbsp;metrillä ajalla 6.10,05. Lisäksi hän sijoittui 10&nbsp;000&nbsp;metrillä viidenneksi ja 1&nbsp;000&nbsp;metrillä kahdeksanneksi. Milanon–Cortinan olympialaisissa 2026 hän voitti 5&nbsp;000&nbsp;metrillä kultaa olympiaennätyksellä 6.03,95. Samojen kilpailujen 10&nbsp;000&nbsp;metrillä hän oli seitsemäs ja 1&nbsp;500&nbsp;metrillä yhdeksäs. Hän voitti samana vuonna yleisluistelun maailmanmestaruuden Heerenveenissä.

Eitrem voitti maailmancupin pitkien matkojen (5&nbsp;000 ja 10&nbsp;000&nbsp;metrin) kokonaiscupin kaudella 2024–2025, sijoittui toiseksi kaudella 2025–2026 ja kolmanneksi 2022–2023. 1&nbsp;500&nbsp;metrin cupissa hän oli kolmas kaudella 2024–2025. Hän on voittanut viisi maailmancupin osakilpailua 5&nbsp;000&nbsp;metrillä ja kaksi joukkuetakaa-ajossa. Lisäksi hän on sijoittunut seitsemän kertaa toiseksi ja 11 kertaa kolmanneksi. 

Eitrem luisteli 5&nbsp;000&nbsp;metriä ensimmäisenä alle kuuden minuutin tehdessään maailmanennätyksen 5.58,52 Inzellin maailmancupin kilpailussa tammikuussa 2026.

## Henkilökohtaiset ennätykset

## Lähteet
Wekilbazarin piirikunta

**Wekilbazarin piirikunta** () on hallintoalue Maryn maakunnassa Turkmenistanissa. Sen keskus on Mollanepesin taajama. Vuoden 2022 väestönlaskennan mukaan piirikunnassa oli 168&nbsp;734 asukasta.

Piirikuntaan kuuluvat Mollanepesin ja Wekilbazarin taajamat sekä A. Gandymowin, Akgoňurin, Çarlakýapin, Egrigüzerin, Goňurin, Halylin, J. Atajanowin, Mollanepesin, Mülkbükrin, Mülkamaşan, Mülkýusupin, Rysgallyn ja Täzedurmuşin kyläneuvostot (*geňeşlik*). Kyliä on yhteensä 33. Kaupunkiväestön osuus on 3,4 prosenttia.

Piirikunta sijaitsee Maryn kaupungin itä- ja koillispuolella. Sen pääelinkeinot ovat puuvillan, viljan, vihannesten ja melonien viljely, karjanhoito ja silkinviljely. Suuri osa asukkaista työskentelee Maryssa. Mollanepesin kautta kulkee Maryn ja Türkmenabatin välinen maantie ja rautatie. Taajamassa toimii teräsbetoni- ja öljytuotetehdas.

## Lähteet
Timothy Loubineaud

**Timothy Loubineaud** (s. 5. kesäkuuta 1996 Arcachon, Gironde) on ranskalainen pikaluistelija.

Loubineaud luisteli 5&nbsp;000 metrin maailmanennätyksen 6.00,23 Salt Lake Cityssä marraskuussa 2025. Hän menetti ennätyksen saman kauden aikana Sander Eitremille.

Loubinaeud sijoittui vuonna 2020 matkakohtaisissa EM-kilpailuissa yhteislähdössä yhdeksänneksi sekä MM-kilpailuissa 10&nbsp;000&nbsp;metrillä seitsemänneksi ja 5&nbsp;000&nbsp;metrillä kymmenenneksi. Hän oli EM-kilpailujen yhteislähdössä yhdeksäs myös vuonna 2022. Hän sijoittui 5&nbsp;000&nbsp;metrillä vuonna 2024 EM-kilpailuissa seitsemänneksi ja MM-kilpailuissa neljänneksi. MM-kilpailuissa 2025 hän oli yhteislähdössä kuudes, 10&nbsp;000&nbsp;metrillä seitsemäs ja 5&nbsp;000&nbsp;metrillä yhdeksäs. Milanon ja Cortinan olympialaisissa 2026 hän sijoittui 10&nbsp;000&nbsp;metrillä neljänneksi, 5&nbsp;000&nbsp;metrillä viidenneksi ja yhteislähtökilpailussa 11:nneksi.

Loubineaud on sijoittunut maailmancupin pitkien matkojen (eli 5&nbsp;000 ja 10&nbsp;000 metrin) cupissa kolmanneksi kaudella 2025–2026 sekä yhteislähdön cupissa kolmanneksi kaudella 2024–2025. Hän on voittanut kaksi maailmancupin osakilpailua yhteislähdössä ja yhden 5&nbsp;000&nbsp;metrillä. Lisäksi hän on sijoittunut maailmancupin osakilpailuissa kaksi kertaa toiseksi ja kaksi kertaa kolmanneksi.

## Henkilökohtaiset ennätykset

## Lähteet
Matt Deane

**Matt Deane** on brittiläinen Formula 1 -mekaanikko. Deane on toiminut Mercedeksen päämekaanikkona vuodesta 2010 lähtien.

## Ura
Deane suoritti mekaanikon tutkinnon Northamptonin teknillisessä korkeakoulussa. Hän aloitti moottoriurheiluransa mekaanikko-oppilaana Alan Docking Racing -tiimissä, jossa työskenteli Formula 3 -autojen parissa seitsemän vuotta. Vuonna 1997 hän liittyi Formula 1 -sarjaan Jordanille, jossa hän työskenteli Heinz-Harald Frentzenin, Jean Alesin, Takuma Saton, Ralph Firmanin ja Giorgio Pantanon kanssa ennen liittymistään BAR:lle vuonna 2005.

## Lähteet
Paco Rassat

**Paco Rassat** (s. 13. marraskuuta 1998) on ranskalainen alppihiihtäjä.

Rassat kilpaili maailmancupissa ensimmäisen kerran Adelbodenin pujottelussa tammikuussa 2022. Ensimmäiset maailmancupin pisteensä hän sai oltuaan 22:s Wengenin pujottelussa tammikuussa 2024. Kymmenen parhaan joukkoon hän selviytyi ensimmäisen kerran oltuaan vuotta myöhemmin yhdeksäs niin ikään Wengenin pujottelussa. Ensimmäisen voittonsa (ja palkintosijansa) hän saavutti Gurglin pujottelussa marraskuussa 2025. Hän oli samalla kaudella kolmas Madonna di Campiglion pujottelussa ja voitti Adelbodenin pujottelun.

Rassat sijoittui ensimmäisissä arvokilpailuissaan Saalbachin MM-kilpailuissa 2025 joukkuekilpailussa 14:nneksi ja keskeytti pujottelun. Universiadeissa 2019 hän saavutti pujottelussa pronssia.

## Lähteet
Sinikka Huusko

**Sinikka Huusko** (s. 1962 Paltamo) on suomalainen runoilija. 
Hän opiskeli Kriittisessä korkeakoulussa.

## Ura
Huuskon esikoisteos, runokokoelma *Suolaruusu* oli ehdolla Helsingin Sanomien kirjallisuuspalkinnon saajaksi vuonna 2019. Hänen toinen teoksensa, runokokoelma *Kokonaan*, sai Einari Vuorelan runokilpailun palkintoraadin kunniamaininnan vuonna 2023. Huusko oli yksi Gummeruksen ja Nuoren voiman liiton runokilpailun voittajista, osallisena antologiassa *Runot* 2013.

Huusko perusti feministisen performanssi- ja installaatioryhmän nimeltä Vallilan feministinen kollektiivi vuonna 2021 taiteilija Heidi Linsénin kanssa. Ryhmä on esiintynyt muun muassa Helsingin juhlaviikoilla ja saanut taiteilija-apurahoja Helsingin kaupungilta.

## Lähteet
* Koskelainen, Jukka: Rehevä ja omaperäinen esikoisteos on runomukaelma hyväksikäytetystä Lolitasta, *HS Kulttuuri*, 12.10.2019

* Majander, Antti: Kuka saa Helsingin Sanomien esikois­kirja­palkinnon? Tässä ovat kymmenen ehdokasta, *HS Kulttuuri*, 26.10.2019

* Kättö, Outi M.: Kunniamaininta: Jatkuva elämän jano ajaa Sinikka Huuskoa kirjoittamaan, *Suur-Keuruu*, 19.7.2023

* *Kirjasampo*: Sinikka Huusko

* Sinikka Huuskon Suolaruusu ehdolla esikoiskirjapalkinnon saajaksi, *Kulttuurivihkot*, 26.10.2019
Metoděj Jílek

**Metoděj Jílek** (s. 11. kesäkuuta 2006) on tšekkiläinen pikaluistelija. Hän on olympiavoittaja ja MM-mitalisti.

Jílek voitti nuorten maailmanmestaruuden 5&nbsp;000&nbsp;metrillä ja yhteislähdössä vuonna 2025. Hän saavutti nuorten MM-kilpailuissa lisäksi hopeaa 5&nbsp;000&nbsp;metrillä 2024 ja yhteispisteissä 2025 sekä pronssia 1&nbsp;500&nbsp;metrillä 2025. Ensimmäisissä aikuisten arvokilpailuissaan, matkakohtaisissa MM-kilpailuissa Hamarissa 2025 hän saavutti 10&nbsp;000&nbsp;metrillä pronssia ajalla 12.51,53 sekä sijoittui 5&nbsp;000&nbsp;metrillä viidenneksi ja yhteislähdössä kymmenenneksi. Milanon ja Cortinan olympialaisissa 2026 hän saavutti 5&nbsp;000&nbsp;metrillä hopeaa ajalla 6.06,48 ja voitti viisi päivää myöhemmin kultaa 10&nbsp;000&nbsp;metrillä ajalla 12.33,43. Saman vuoden yleisluistelun MM-kilpailuissa Heerenveenissä hän saavutti hopeaa.

Jílek voitti maailmancupin pitkien matkojen (eli 5&nbsp;000 ja 10&nbsp;000&nbsp;metrin) cupin  kaudella 2025–2026. Hän on voittanut yhden maailmancupin osakilpailun 5&nbsp;000 ja 10&nbsp;000&nbsp;metrillä sekä yhteislähdössä. Lisäksi hän on sijoittunut maailmancupin osakilpailuissa kolme kertaa toiseksi ja kerran kolmanneksi.

## Henkilökohtaiset ennätykset

## Lähteet
Lavrenti

**Lavrenti** (ven. Лаврентий, ukr. Лаврентій, georg. ლავრენტი) on miehen etunimi. 

Nimi on venäläinen, ukrainalainen tai georgialainen muoto alun perin latinankielisestä nimestä *Laurentius* ’laakerinlehdillä seppelöity’ tai ’Laurentumin kaupungista kotoisin oleva’. Nimi on eri muodoissaan käytössä kautta kristityn maailman, missä se on tullut tunnetuksi alkukirkon marttyyripyhimyksen, Pyhän Laurentiuksen ansiosta. Sen vastineita ovat esimerkiksi suomen *[[Lauri]],* useiden skandinaavisten kielten *[[Lars]],* englannin *[[Lawrence (nimi)|Lawrence]] ([[Larry (nimi)|Larry]]),* ranskan *[[Laurent (nimi)|Laurent]],* espanjan ja italian *[[Lorenzo]]* tai unkarin *[[Lőrinc]].*

## Tunnettuja Lavrenti-nimisiä

* Lavrenti Berija (1899–1953), neuvostoliittolainen poliitikko

## Lähteet
George D. Herron

**George Davis Herron** oli yhdysvaltalainen pappi, luennoitsija ja radikaali sosialistinen aktivisti. Hän oli Randin yhteiskuntatieteiden koulun perustaja, sosialistipuolueen jäsen sekä sosiaalisia ja uskonnollisia kysymyksiä käsittelevien kirjojen ja pamflettien kirjoittaja..

## Elämä ja ura
Rajoitetun muodollisen koulutuksen saanut Herron työskenteli painajana ja toimittajana. Vuonna 1883 hän astui kongregationalistiseen papinvirkaan, palveli useita seurakuntia opiskellessaan itsenäisesti, tuli tunnetuksi julkaisemalla saarnojaan ja puheitaan kokoelmakirjoina ja sai kunniatohtorin arvon vuonna 1892. Varhaiseen sosiaaliseen evankeliumiliikkeeseen houkuteltuna hänet nimitettiin seuraavana vuonna soveltavan kristillisyyden professoriksi Iowa Collegeen, ja hän saavutti nopeasti kansallisen kannattajakunnan luennoillaan ja kirjoituksillaan kiistanalaisen "Valtakuntaliikkeen" keskeisenä hahmona.

Työtaistelujen, rahoituspaniikin, kuivuuden ja 1890-luvun alun laman taustalla liike sai laajan kuulijakunnan kirkoissa ja voitti monia sosiaalikristillisiin näkemyksiin. Mutta kun Herron siirtyi vakaasti kohti radikaalimpia kannanottoja sekä teologiassaan että sosiaalisessa opetuksessaan, hän menetti suurimman osan tuestaan kirkoissa.

Vuonna 1900 hän jätti yliopiston ja nousi näkyväksi hahmoksi Amerikan sosialistipuolueen perustamisessa seuraavana vuonna. Hänet erotettiin papinvirasta hänen erottuaan ja uudelleen avioiduttuaan. Hän asui tämän jälkeen ulkomailla sosialismin johtohahmona, kunnes pettyi sen Saksan suvaitsemiseen. Ensimmäisen maailmansodanaikana hän nousi jälleen esiin Wilsonin hallinnon diplomaattisena edustajana ja Wilsonin sodan- ja rauhantavoitteiden tulkitsijana Euroopassa. Hän kuoli Münchenissä vuonna 1925.

## Lähteet
Kayshon Boutte

**Kayshon Boutte** (s. 7. toukokuuta 2002 New Iberia, Louisiana, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Boutte edustaa NFL-joukkue New England Patriotsia. Ennen NFL-uraansa hän edusti Louisianan osavaltionyliopiston joukkuetta. Patriots varasi hänet kuudennella kierroksella 187. varausvuorolla .

Toukokuussa 2023 Boutte teki Patriotsin kanssa sopimuksen.

Boutte on pelannut 34 NFL:n runkosarjan otelua. Näissä otteluissa hänellä on 78 kiinniottoa, 1 159 kiinniotoilla edettyä jaardia ja yhdeksän kiinniotoilla tehtyä touchdownia. Boutte on pelannut kolme NFL:n pudotuspelien ottelua. Näissä otteluissa hänellä on kahdeksan kiinniottoa, 147 kiinniotoilla edettyä jaardia ja yksi kiinniotolla tehty touchdown.

## Huomautukset

## Lähteet
Indra Elg

**Indra Louise Blümchen Elg** (15. syyskuuta 2003) on ruotsalainen laulaja, joka käyttää taiteilijanimeä **Indra**. Hän osallistui *Idol*-ohjelmaan vuonna 2020 ja oli mukana Ruotsin Eurovision-karsinnassa vuoden 2026 Melodifestivalenissa kappaleella ”Beautiful Lie”. Hän kilpaili ensimmäisellä kierroksella Linköpingissä 31. tammikuuta eikä edennyt kilpailun finaaliin.

## Lähteet

## Aiheesta muualla
Mollanepes

**Mollanepes Kadyrberdi ogly** (noin 1810 Sarahsin lähellä – 1862) oli turkmenistanilainen runoilija.

Mollanepes opiskeli Buharan madrasoissa, työskenteli kultaseppänä ja osallistui turkmeenien sotaretkiin. Hän kirjoitti varsinkin rakkauslyriikkaa, jossa hän kuvasi myös arkielämää ja kotiseudun luontoa. Monista hänen runoistaan tuli suosittuja lauluja. Mollanepes on nyky-Turkmenistanissa arvostettu hahmo, jonka mukaan on nimetty kansallinen draamateatteri ja muita kohteita.

## Lähteet
Christian Socialist Fellowship

**Christian Socialist Fellowship** oli yhdysvaltalainen vapaaehtoisjärjestö, joka keskittyi kristillisen sosialismin edistämiseen.

## Historia
1800-luvun lopun sosiaalinen evankeliumiliike, joka korosti kristillisen yhteiskuntajärjestyksen rakentamista Yhdysvalloissa, sai osalta kristityiltä tukea sosialismille keinona parantaa ihmisyhteiskuntaa. Vuoden 1872 kristillinen työväenliitto ja vuoden 1889 kristillisten sosialistien seura olivat varhaisia yrityksiä tarjota kristillinen ratkaisu teollistuvan Amerikan kasvaville ongelmille.

Vuoden 1906 Christian Socialist Fellowship syntyi *[[The Christian Socialist]]* -lehden ympärille. Lehti oli aloitettu vuonna 1903 yrityksenä sovittaa yhteen sosialismi ja kristinusko. Lehteä toimitti pastori Edward Ellis Carr, entinen metodisti ja sosialistipuolueen jäsen, ja sitä tukivat radikaalit kristityt. He väittivät, että sosialismi oli välttämätön taloudellinen ilmentymä kristillisestä elämästä ja että teollisen demokratian tavoite oli jotain, jota kristittyjen tulisi tukea. Se neuvoi edelleen sosialistipuoluetta olemaan sivuuttamatta kristinuskoa.

Näistä ponnisteluista syntynyt Christian Socialist Fellowship liittyi sosialistipuolueeseen ja auttoi tuottamaan lähes miljoonan äänen Eugene V. Debsille vuoden 1912 presidentinvaaleissa, joissa hän kilpaili Rooseveltia, Taftia ja Wilsonia vastaan. Myös kristillisten johtajien, kuten presbyteeriläisen Norman Thomasin, aktiviteetit puolueessa juonsivat juurensa Christian Socialist Fellowshipin kannattamaan kristilliseen tukityyppiin. Seura kuitenkin kuoli ensimmäisen maailmansodan synnyttämässä antisosialistisessa ilmapiirissä.

## Lähteet
Kirkkojen yhteiskunnallinen uskontunnustus

**Kirkkojen yhteiskunnallinen uskontunnustus** (, usein *Social Creed*) on pääasiassa Yhdysvaltain päälinjan kirkkojen allekirjoittama yhteiskunnallinen manifesti. Vuonna 1908 Federal Council of Churchesin hyväksymä asiakirja oli varsinaiselta nimeltään *Kirkkojen yhteiskunnalliset ideaalit* (). Manifestia pidetään klassisena ilmaisuna sosiaalisen evankeliumin liikeen tavoitteista.

Manifestisssa sosiaalisen evankeliumi aate tiivistetään johdantona toimineeseen väitteesen, että yksikään yksilö ei voi pelastua ilman, että yhdessä pelastavat maailman. Asiakirjassa tämä käsitys kohdistuu rakenteelliseen syntiin ja epäoikeudenmukaisuuteen, joka juontuu epäkristillisestä markkinatalousjärjestelmästä.

## Historia
Federal Council of Churches (FCC) hyväksyi ensimmäisessä kokouksessaan vuonna 1908 metodistikirkon aiemmin samana vuonna hyväksymän julistuksen, johon oli tehty lisäyksiä. Julistuksen pääasiallinen laatija oli metodisti Harry F. Ward. Niin ikään metodisti Frank Mason North esitteli uskontunnustuksen FCC:lle. Se otettiin pian laajalti käyttöön muiden protestanttisten kirkkokuntien sekä NMKY:n ja NNKY:n keskuudessa.

Alkuperäinen uskontunnustus, joka rajoittui pääasiassa työelämän suhteisiin (kuten työpäivän ja työviikon lyhentämiseen), muutettiin FCC:n toimesta vuonna 1912 käsittämään myös muita yhteiskunnallisia huolenaiheita. Se pysyi muuttumattomana vuoteen 1932 saakka, jolloin sen vaikutukset valtion ohjelmiin määriteltiin selkeämmin ennakoiden New Deal -politiikkaa. Sen jälkeen se jatkoi ilman muodollisia muutoksia. Monet periaatteista ovat tulleet esille lainsäädännössä.

Manifesti heijastaa julistuksen jatkuvaa rinnakkaista perinnettä metodistikirkossa vuoteen 1972 asti.

## Lähteet

## Aiheesta muualla
* [The Social Creed of the Churches – [National Council of Churches] ]
Ohjaskelkkailu talviolympialaisissa 2026

**[[Ohjaskelkkailu]]ssa** kilpailtiin **[[Talviolympialaiset 2026|vuoden 2026 talviolympialaisissa]]** 7.–12. helmikuuta Cortina d’Ampezzossa. Kilpailupaikkana oli Cortinan kelkkailukeskus.

Ohjaskelkkailussa oli viisi kilpailutapahtumaa: miesten ja naisten yksilö- ja parikipailut sekä joukkuekilpailu. Kultamitaleja voitti eniten Saksan joukkue, joka voitti kolme kilpailutapahtumaa. Italian joukkue voitti kaksi kultamitalia.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat olivat loppukilpailuja.

## Mitalitaulukko

## Tulokset

## Lähteet

## Aiheesta muualla

*Ohjaskelkkailu olympialaisten verkkosivuilla
Pavel Poltoratski

**Pavel Gerasimovitš Poltoratski** (, 1888 Novotšerkassk – 22. heinäkuuta 1918 Mary) oli venäläinen bolševikki.

Pavel Poltoratski syntyi työläisperheeseen ja työskenteli latojana. Hän liittyi Venäjän sosiaalidemokraattiseen työväenpuolueeseen vuonna 1905 (toisten tietojen mukaan huhtikuussa 1917) ja teki puoluetyötä Donin Rostovissa, Bakussa ja Turkestanissa.

Poltoratski oli vuonna 1917 Kogonin neuvoston puheenjohtaja ja tammi-huhtikuussa 1918 Turkestanin neuvostojen keskuskomitean jäsen. Hän osallistui Kokandin autonomian ja Samarkandin kasakoiden kukistamiseen ja toimi huhtikuusta 1918 lähtien Turkestanin neuvostotasavallan kansantalousneuvoston puheenjohtajana ja toimeenpanevan keskuskomitean jäsenenä. Poltoratski johti heinäkuussa Turkestanin neuvostotasavallan neuvottelijaryhmää Taka-Kaspiassa, jossa kapinalliset vangitsivat ja teloittivat hänet.

Turkmenistanin pääkaupunki Aşgabat kantoi vuosina 1919–1927 nimeä Poltoratsk. Wekilbazarin piirikeskus (nykyään Mollanepes) oli nimetty Poltoratskin mukaan vuosina 1975–1993.

## Lähteet
Kossuth-palkinto

**Kossuth-palkinto** () on korkein Unkarin valtion taiteellisista saavutuksista myöntämä kunnianosoitus. Palkinto on nimetty vuosien 1848–1849 vapaustaistelun johtohahmon Lajos Kossuthin mukaan.

Kossuth-palkinto perustettiin lailla, joka säädettiin vuonna 1948, vuoden 1848 vallankumouksen satavuotisjuhlan kunniaksi. Lain mukaan palkinto myönnettiin alun perin tieteen- ja taiteentekijöille sekä uudelleenrakennuksen alalla luovassa työssä kunnostautuneille henkisen ja fyysisen työn tekijöille, myös esimerkiksi työläisille, maanviljelijöille, opettajille, lääkäreille, tai sotatieteiden alalla sekä ”perustavassa organisaatiotyössä”  ansioituneille. Alun perin palkintoja jaettiin vuodessa 25 suurempaa (siihen liittyi tuolloin 20 000 forintin rahasumma) ja 50 pienempää (10 000 forinttia).

Vuonna 1963 perustettiin tieteellisten ja teknisten saavutusten palkitsemiseksi ns. valtionpalkinnot *(Állami Díjak),* jotka 1990 nimettiin Széchényi-palkinnoksi. Vuodesta 1966 lähtien Kossuth-palkinto on myönnetty nimenomaan saavutuksista taiteen alalla. Palkintosumma on vuodesta 2013 lähtien ollut valtakunnallisen netto-keskipalkan määrä kuusinkertaisena, pyöristettynä seuraavaan 50 000:een tai 100 000:een forinttiin. Vuodesta 1955 lähtien palkinnossa on ollut kaksi kategoriaa, ”tavallinen” ja suurpalkinto *(Nagydíj),* joista jälkimmäistä myönnetään vain harvoin. Sen ovat saaneet esimerkiksi filosofi György Lukács ja säveltäjä Zoltán Kodály.

Palkinto jaetaan yleensä 15. maaliskuuta, vuoden 1848 vallankumouksen muistopäivänä, vuodesta 1966 lähtien vain joka kolmas vuosi.

Palkintolautakunnan jäsenet nimittää nykyään pääministeri.

2010- ja 2020-luvuilla Kossuth-palkintojen myöntämisestä aatteellisin perustein hallitusta lähellä oleville kulttuurihenkilöille on noussut Unkarissa kiivaita julkisia keskusteluja. Esimerkiksi vuonna 2019 kaunokirjailijoiden järjestö *Szépírók Társasága* sekä Unkarin suurin juutalainen uskonnollinen yhdyskunta *Mazsihisz* protestoivat palkinnon myöntämisestä runoilija Kornél Döbrenteille tämän tunnetun, jo vuonna 2004 pahennusta herättäneen antisemitistisen puheen vuoksi. Lokakuussa 2025 oppositiopuolue DK vaati vuonna 2021 veteraani-rockmuusikko Feró Nagylle (joka on tunnettu innokkaista Fidesz-puoluetta tukevista lausunnoistaan) myönnetyn Kossuth-palkinnon peruuttamista. Nagy oli julkisuudessa vähätellyt skandaalia, jonka oli synnyttänyt lastenkodin johtajan jääminen kiinni parituksesta, todeten, että ”mies vain ansaitsi rahaa ja tytötkin ansaitsivat, kaikille kävi hyvin, eikö niin?”.

## Lähteet
Ed Wood (insinööri)

**Ed Wood** (s. 1. maaliskuuta 1968) on brittiläinen entinen Williamsin Formula 1 -tallin pääsuunnittelija.

## Ura
Wood aloitti uransa vuonna 1987 mekaanikkona, joka työskenteli moottoripyörien, Superbike- ja MotoGP-luokkien parissa vuoteen 1990 asti, jolloin hän työskenteli vuoden ajan Tom Walkinshaw Racingillä työskennellen Jaguar Group C- ja Le Mans -autoilla. Kahden tutkinnon suoritettuaan hänestä tuli Ferrarin tutkimus- ja kehitysinsinööri, jossa työskenteli vuoteen 2000 asti, jolloin hän siirtyi Renaultille vanhempana kehitysinsinöörinä. Vuonna 2003 hänestä tuli Prodriven pääsuunnittelija, kunnes hän liittyi Williamsiin pääsuunnittelijana maaliskuussa 2006 ja jätti tiimin toukokuussa 2018. Hänen tehtävänään oli koordinoida tiimin auton suunnitteluprosessia.

## Koulutus
Wood opiskeli konetekniikkaa Manchesterin yliopistossa vuosina 1991–1995. Valmistuttuaan hän muutti Oxfordin yliopistoon opiskelemaan tekniikan tohtorin tutkintoa vuosina 1995–1998.

## Lähteet
Helmi Antila

**Helmi Antila** (s. 2000 Helsinki) on suomalainen laulaja-säveltäjä, viulisti ja pianisti, joka soittaa jazzia.

Antila kuuluu soolouransa ohella yhtyeeseen Helmi Antila Quartet, jonka esikoissingle ”Kuka mä oon kun on yö” julkaistiin marraskuussa 2024. Yhtyeen muut jäsenet ovat Mikko Antila (vibrafoni, lyömäsoittimet), Tuomo Purhonen (kontrabasso) sekä Mooses Kuloniemi (rummut).

Antila palkittiin marraskuussa 2024 Suomen Jazzliiton Taimi-palkinnolla. Hänen debyyttialbuminsa *[[Kuvia nuoruudesta]]* julkaistiin 7. maaliskuuta 2025 Kuohu Recordsin kautta. Se valittiin ehdolle vuoden 2025 Jazz-Emman saajaksi.

## Lähteet